Active Socks & Hosiery, Clothing | Kohl's
Active Socks & Hosiery Psalme 144 | Beibele Inthaneteng | Phetolelo ya Lefase le Lefsa
Psalme ya Dafida. 144 A go retwe Jehofa yena Leswika la ka,+Yo a rutago diatla tša ka go lwa,+Yo a rutago menwana ya ka ntwa; 2 Yena yo e lego botho bja ka le sebo sa ka,+Mošireletši wa ka le Mohlakodiši wa ka,+Kotse ya ka+ le Yo ke tšhabetšego go yena,+Yo a mphenyetšago merafo gore e be ka tlase ga ka.+ 3 Wena Jehofa, motho ke eng ge o bile o mo ela hloko?+Ngwana wa motho wa nama le madi+ ke eng ge o bile o mo šetša? 4 Motho yena o swana le mohemo;+Matšatši a gagwe a swana le moriti o fetago.+ 5 Sekamiša magodimo a gago gore o theoge, hle Jehofa;+Kgwatha dithaba gore di thunye muši.+ 6 Gadimiša legadima gore o ba gašanye;+Betša mesebe ya gago gore o ba gakantšhe.+ 7 Ntšha diatla tša gago o le bophagamong;+Ntokolle gomme o ntlhakodiše meetseng a mantši+Le seatleng sa batho bašele,+ 8 Bao molomo wa bona o boletšego maaka+Le bao seatla sa bona sa le letona e lego seatla seo se enago bofora.+ 9 Wena Modimo, ke tla go opelela kopelo e mpsha.+Ke tla go opelela ka seletšo sa metato e lesome,+ 10 Wena Yo a phološago dikgoši,+Wena Yo a lokollago Dafida mohlanka wa gago tšhošeng e gobatšago.+ 11 Ntokolle o be o ntlhakodiše seatleng sa batho bašele,+Bao molomo wa bona o boletšego maaka+Le bao seatla sa bona sa le letona e lego seatla seo se enago bofora,+ 12 Bao ba rego: “Barwa ba rena ba bjalo ka dimelana tše di gotšego,+Barwedi ba rena ba bjalo ka dikhutlo tšeo di betlilwego go etša tša ntlo ya ka mošate, 13 Mafelo a rena a polokelo a tletše, a na le dilo tša mehutahuta,+Dihuswane tša rena di ata ka diketekete, go e tee go tšwa tše dikete tše lesome (10 000) mekgotheng ya rena, 14 Dikgomo tša rena di a duša, ga go yeo e gobalago le yeo e folotšago,+E bile ga go na sello marekišetšong a rena.+ 15 Go thaba batho bao go lego bjalo go bona!”Go thaba batho bao Modimo wa bona e lego Jehofa!+